"Kabinete e ikuela mo bašweng ba lefelo leo go tsenela dipontsho, tse di tla tlamelang ka tshedimosetso ya gore ba ka tsweletsa dithuto tsa bona jang, ba itshimololela dikgwebo jang gongwe go ungwelwa mo maitekong a puso a tshegetso.5 Kabinete e amogetse go amogelwa ga Seminara ya Kgaolo ya Aforika ka ga Tshireletso ya Batho go ya ka Boitlhophelo jwa Bona jwa Bong, Boitshupo le Itlhagiso ya Bong, ke Khomišene ya Ditshwanelo tsa Botho ya Aforika Borwa, go tloga ka la bo 3 go fitlha la bo 5 Mopitlwe 2016.Seminara e tla gokaganya puisano gore go tlhaloganngwe botoka modi le go tlhagelela ga dikgwetlho tseno gore go bonwe ditharabololo tse di dirang mmogo le boitlhophelo jo bo gona mo Mebusong go samagana le dikgatako tseno."